**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr.10518/6401 / ... .11.2019

PROIECT **DECIZIA ETAPEI DE ÎNCADRARE**

**Nr..... din .....11.2019**

Ca urmare a solicitării de emitere a acordului de mediu adresate **de SC CHEMICAL AGRO** SRL **,** cu sediul în municipiul Târgoviște, str.Calea Câmpulung, nr.102 A, județul Dâmbovița, înregistrată la Agenția pentru Protecția Mediului (APM) Dâmbovița cu nr. 10518 din 02.07.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de **16.10.2019** că proiectul ***”Construire silozuri și secție de procesare cereale și plante oleaginoase,”*** propus a fi amplasat în oraș Răcari, sat Mavrodin, județul Dâmbovița **nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. **2 pct. 10, lit. b;**

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

*Date de bilant ale planului general:*

* S teren = 7800 mp;
* S construita existenta = 0 mp;
* S desfasurata existenta =0 mp;
* S construita propusa = 1570.24 mp;
* S desfasurata propusa = 1570.24 mp;
* Imprejmuire = 415 ml;
* P.O.T. propus = 20.13 %;
* C.U.T. propus = 0.20

Pe acest teren urmeaza a se realiza urmatoarele obiecte:

* Obiect 1: Ansamblu silozuri;
* Obiect 2: Cantar pod bascula cu laborator si cabina;
* Obiect 3: Sectie procesare cereale si plante oleaginoase;
* Obiect 4: Imprejmuire;
* Obiect 5: Spatiu comercial tip container

Prin proiectul **„Construire silozuri si sectie de procesare cereale si plante oleaginoase”** se propune construirea unui spatiu de depozitare a cerealelor si oleaginoaselor de aproximativ **8.500 to** capacitate nominala echivalent grau, ce vor fi colectate de la fermierii din zona, precum si a unei sectii de **procesare** cereale si oleaginoase cu o capacitate de productie de **1.200 tone / an** produs finit (nutreturi combinate).

Capacitatea de depozitare va fi utilizata pentru colectarea, depozitarea si conditionarea cerealelor de la fermierii din zona.

Tehnologia ce se va utiliza prin proiect, va permite menţinerea calităţii produselor, reducerea pierderilor de depozitare, prelungirea perioadei de depozitare .

Prin proiect se vor achizitiona:

**Ansamblu silozuri, complet echipat**

Ansamblul este destinat desfasurarii activitatii de depozitare / conditionare produse agricole.

**Cantar pod bascula, complet echipat**

Cantarul pod bascula este destinat cântăririi statice a mărfurilor transportate cu mijloace auto al căror gabarit se încadrează în dimensiunile platformei, care nu depăşesc 80 t şi sarcina maximă admisă pe ax. Amplasarea se face deasupra terenului.

**Sonda automata prelevare cereale, complet echipata**

Prelevatorul automat de probe reprezintă un sistem automat de prelevare probe a produselor cerealiere, rapid şi uşor de operat în timp ce camionul staţionează pe rampa de cântarire, controlat de la distanţă (cu ajutorul unei telecomenzi).

**Ansamblu FNC, complet echipat**

Sectie producere nutreturi combinate include un ansamblul de instalatii si dotari necesare producerii nutreturilor combinate destinate alimentatiei animalelor prin procesarea de produse cerealiere. Principalele componente ale acesteia vor fi amplasate in interiorul sectiei pentru producerea nutreturi combinate.

Intrucat cerealele si semintele oleaginoase sunt material combustibil, se vor avea in vedere cateva reguli de prevenire si indepartare a pericolului de incendiu.In cazul unui asemenea incident pentru prevenirea, limitarea si stingerea incendiului se propune achizitionarea urmatoarelor sisteme si echipamente:

**Grup pompare apa PSI, complet echipat**

Asigurarea parametrilor de debit si presiune in instalatia de protectie si securitate la incendiui (PSI) se va realiza prin intermediu grupului de pompare, complet echipat.

**Rezervor apa PSI, complet echipat**

Un element foarte important în procesul de stingere a incendiilor este rezerva de incendiu. Aceasta presupune o cantitate de apă, special dedicată stingerii incendiilor, care este stocată, racordata la sistemul de hidranti sau pusă la dispoziția pompierilor sau a voluntarilor, fiind disponibilă non – stop.

**Grup pompare apa menajera, complet echipat**

Asigurarea parametrilor de debit si presiune in instalatia de apa potabila menajera se va realiza prin intermediu grupului de pompare apa menajera, complet echipat.

**Rezervor apa menajera, complet echipat**

Va fi utilizat pentru asigurarea unei rezerve de apa potabila menjera in cadrul exploatatiei.

Pentru evitarea suprasarcinii, intrucat puterea instalata a tuturor echipamentelor ce vor deserve unitatea este de 297.6 KW s-a optat pentru achizitionarea unui transformator cu puterea nominala de **400 kVA**.

**Post transformare, complet echipat**

Pentru asigurarea necesarului de energie electrica in interiorul exploatatiei se va monta un post de transformare, complet echipat. Aceasta va fi montat in cabina monobloc din beton armat vibrat.

**Grup electrogen, complet echipat**

Pentru situatiile de urgenta, cand este sistata temporar alimentarea cu energie electrica se va achizitiona un generator.

**Cap tractor (cheltuiala neeligibola)**

Constă dintr-o cabină care are un şasiu scurt în spate, pe care se poate monta o semiremorcă.

**Semiremorca transport cereale**

Pentru transportul cerealelor de la furnizori catre silozuri sau de la silozuri catre potentialii clienti, se va achizitiona o semiremorca pentru transportul cerealelor.

**Incarcator frontal cu brat telescopic**

Acesta va fi utilizat pentru manipularea cerealelor atat pentru alimentarea silozurilor cat si pentru incararea lor in mijloacele de tranport specializate. Astfel cerealele vor fi manipulate usor, si transportate in conditii optime, deasemenea datorita manevrabilitatii usoare si productivitatii ridicate se economiseste timpul si resursele necesare efectuarii acestor operatii de catre o echipa de muncitori.

**Motostivuitor**

Acest utilaj va fi folosit pentru manipularea, incarcarea si transportul diverselor produse din cadrul exploatatiei, in special produsul finit (nutreturile combinate insacuite).

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de realizare a proiectului vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite;

***2. Localizarea proiectelor***

2.1. utilizarea existentă a terenului: terenul este situat în intravilanul municipiul Târgoviște, conform Certificatului de urbanism nr.137 din 13.06.2019;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

**II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.**

**III. Proiectul intră sub incidența art. 48 și 54 din Legea Apelor nr. 107/1996, cu modificările și completările ulterioare.**

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism*** ***nr.137 din 13.06.2019.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor şi a deşeurilor rezultate se va face în zone special amenajate fără să afecteze circulaţia în zonă;
* deșeurile din demolări vor fi predate către firme autorizate în vederea valorificării și eliminării acestora;
* utilajele folosite se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* materialele rezultate din demolări se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Legii nr. 211/2011 privind regimul deşeurilor, cu modificările și completărilor ulterioare;***

- deşeurile reciclabile rezultate în urma lucrărilor de demolare se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

-deșeurile nereciclabile rezultate în urma sortării vor fi predate către firme autorizate în vederea eliminării acestora.

- deşeurile menajere se vor colecta în europubelă şi se vor preda către firme specializate;

**Lucrări de refacere a amplasamentului**

- în cazul unor poluări accidentale se va reface zona afectată;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p.DIRECTOR EXECUTIV**,

**Mircea NISTOR**

**Şef Serviciu A.A.A., Întocmit ,**

**Maria Morcoaşe consilier AAA Adriana Predescu**

**Șef Serviciu C.F.M., consilier CFM Cornelia Vlaicu** **Elena Ivașcu**